recursal/SuperWikiNEXT-32B huggingface dataset:
***Funes el memorioso*** (Funes la memorkapabla) estas rakonto de la argentina verkisto Jorge Luis Borges. Ĝi aperis en *Ficciones*, nome kolekto de rakontoj de la aŭtoro publikita en 1944. Laŭ Borges, tiu literatura peco estas «longa metaforo de la sendormo».

La protagonisto suferas pro hipermnezio, nome simptomo de la sciegula simptomaro kaj, se konsideri la dormon (en ĝia unua fazo) kiel purigilo de memoroj (restas en la menso nur tio grava aŭ plej impresa el tio kio okazis), ĉar oni ne dormas oni ne eliminas memorojn; tio estas, oni ne havas la kapablon forgesi multajn aferojn kun kiuj oni ne povus vivi se oni memoras ilin ĉiutage.

Multaj kritikistoj vidis en tiu rakonto referencon al la postuloj de la angla filozofo nome John Locke kaj, pli malrekte, al la verkaro de Friedrich Nietzsche. Por aliaj, en tiu rakonto estas «vualita agnosko kaj omaĝo al lia mentoro» kaj amiko, nome la verkisto meksika Alfonso Reyes Ochoa.

Notoj
-----

1. ↑  Braulio Hornedo, *Reyes el memorioso*. Arkivigite je 2018-11-02 per la retarkivo Wayback Machine

Eksteraj ligiloj
----------------

* El primo ruso de Funes el memorioso, José Gordon, Revista de la Universidad de México, Numero 18, aŭgusto 2005
**Dilatometria termoanalizo** estas tekniko de termoanalizo, branĉo de fizika kemio por esplorado de materialoj. Dilatometria termoanalizo estas daŭre registri la longon aŭ volumenon de specimeno kiel funkcio de temperaturo kaj tempo. Dilatometria termoanalizo kaj diferenciala dilatometria termoanalizo utilas por mezuri la koeficienton de varmodilato de diversaj solidaj materialoj. 
Ĝi rilatas al mekanika termoanalizo kaj al dinamika mekanika termoanalizo.
Oni ofte uzas ĝin kun aliaj teknikoj de termoanalizo.

Aparato
-------

La aparato nomiĝas *dilatometro*. Ĉiuj havas fornon aŭ fridigilon por variigi la temperaturon. Ofte ili havas la eblon regi la gason ĉirkaŭ la specimenon. Kelkaj metodoj de longomezurado uzeblas, ekzemple:

* La specimeno puŝas (horizontalan) stangon kaj oni mezuras la longon per transduktoron; taŭga por altaj temperaturoj.
* Oni mezuras la longon per kondensilo tuŝanta la specimenon; taŭga por malaltaj temperaturoj.
* Oni mezuras la longon per optika pirometro; taŭga por tre altaj temperaturoj (ĝis 2800 °C) en vakuo aŭ inerta gaso.

Aplikaĵoj
---------

Oni povas uzi dilatometron por multaj materialoj, ekzemple alojoj, kunpremitaj kaj sintritaj (kunpremitaj pulvoroj) fajrorezistaj materialoj, vitroj, ceramikaĵoj, kunmetaĵoj, plastoj, ktp.

Referencoj
----------

Vidu ankaŭ
----------

* Dilatkoeficiento
* Dilato termika

|  |  |
| --- | --- |
|   | **Ĉi tiu artikolo estas orfa, ĉar malmultaj aŭ neniuj aliaj artikoloj ligas al ĝi**.

---

Bonvolu enmeti ligilojn al ĉi tiu paĝo el rilataj artikoloj; sugestoj estas troveblaj ĉi tie.Precizigu la daton: {{Orfa|temo|monato jaro}} |

Eksteraj ligiloj
----------------

* aparatoj de Netzsch Arkivigite je 2008-06-30 per la retarkivo Wayback Machine
**Kandva,** laŭ (hindie **खंडवा**) estas urbego en centra Barato, en subŝtato Madja-Pradeŝo, en la samnoma distrikto, kie ĝi estas ties sidejo. 

Homoj antaŭ domo en Kandva

Demografio
----------

Kandva havis populacion de 200 738 en 2011 kun legopovo 71%, kiu estas pli alta, ol la landa mezumo.

Geografio
---------

Kandva situas 313 metrojn super la marnivelo proksime de rivero. Burhanpur troviĝas 58, Kargone 76, Itarsi 106, Indaur kaj Pithampur po 112, Aĉalpur 135, Betul 161, Narmadapuram 176, subŝtata ĉefurbo Bopalo 194, Mumbajo 486, tutlanda ĉefurbo Delhio 762, Kolkato 1240 kilometrojn (aere) .

Stacidomo de Kandva

Historio
--------

Kandva estas pratempa urbo kun multaj preĝejoj. Jam antaŭ Kristo tiu loko estis loĝata, multe da dinastioj regis tie. Dum la 12-a jarcento ĝi estis centro de ĝajnismo. Ekde la 18-a jarcento la regiono apartenis al la britoj ĝis 1947, en tiu periodo la urbeto iĝis grava fervoja nodo.

Ekonomio
--------

Ĉirkaŭaĵo de Kandva estas agrikultura, kie oni okupiĝas pri sojfaboj, tritikoj, kotonoj, kanaboj, fruktoj kaj legomoj. En la urbego mem oni produktas paperojn, teksaĵojn kaj kreskaĵajn oleojn. Menciindas la fremdultrafiko.

Lingvoj
-------

En Kandva la plej ofta lingvo estas la hindia lingvo kiel oficiala lingvo kun 67,4%. La minoritataj lingvoj estas urduo (15%), en:nimadi language (6%), marata lingvo (4%), sinda lingvo (3%), guĝarata lingvo (1%).

Religioj
--------

67% de la populacio estas hinduoj, krome islamanoj 29%, ĝajnistoj 1%, kristanoj kaj sikoj preskaŭ po 1%, budhanoj 0,5%.

Trafiko
-------

Kandva estas signifa fervoja nodo. 4 ĉefvojoj kaj 2 flankovojoj kuras al la urbego. Loke estas flughaveno, tamen kun maloftaj flugoj.

Vidindaĵoj
----------

* pluraj preĝejoj, plej ofte hinduaj temploj

Fontoj
------

* WikiTrans
*Fundoshi-oj* portitaj dum *matsuri*-festo
**Fundoshi** estas japana tradicia vira subvesto. Kutima ĝis la komenco de la 20-a jarcento, la *fundoshi* malaperis post la dua mondmilito, kiel malaperis ankaŭ la publikaj ambaŭseksaj banoj. Fakte Usono alportis sian prudecon, kaj la *fundoshi* cedis sian lokon al okcidentaj subvestoj. Tamen ankoraŭ nuntempe ĝi estas tre kutima dum tradiciaj japanaj festoj, portitaj sola aŭ kun jako.

*Fundoshi* fakte estis longa ortangula ŝtofpeco.

Specoj
------

Ekzistas multaj specoj, el kiuj la plej konataj estas:

* Rokushaku Fundoshi (六尺褌)
* Ecchuu Fundoshi (越中褌)
* Mokko Fundoshi (畚褌）
* Wari Fundoshi (割褌)
* Kuroneko Fundoshi（黒猫褌）

### Rokushaku fundoshi

*Rokushaku* signifas litere 6 shaku, t.e. ĉirkaŭ 180 cm.

Oni konsideras, ke la ĝusta longeco estas la enverguro de la brakoj plus duono de tiu ĉi. La larĝeco povas esti de 15 ĝis 25 cm laŭ aĝo kaj plaĉo.

Ĝi kovras nek koksojn, nek femurojn, nek postaĵon.

La tempo necesa por meti *fundoshi-on* estas 10 ĝis 20 sekundoj.

### Ecchuu fundoshi

Litere "kiu elstaras je duono".

La longeco estas tiu de la enverguro. Ĝi estas T-forma, unu granda ŝtofpeco (simila al *rokushaku*) kun ĉiuflanke rimeno aŭ bendo kiun oni ligas ĉe la talio. Ĝi estas tre facile portebla, sed ankaŭ malmultekosta. Ĝi estas la plej disvastiĝinta.

Ĝi kovras nek koksojn nek femurojn.

La tempo necesa por meti tian *fundoshi-on* estas ĉirkaŭ 5 sekundoj.

### Mokko fundoshi

Ĝi estas antaŭnodita *rokushaku*.

Ĝi montras la formon de tiu ĉi sed estas metita kiel kalsono kun nur bendeto ligota flanke.

Ekzistas du specoj:

* *orinala*, kiu malkovras nur koksojn kaj femurojn
* *T-mokko*, kiu malkovras koksojn, femurojn kaj postaĵon.

La tempo necesa por meti tian *fundoshi-on* estas ĉirkaŭ 3 sekundoj.

### Wari fundoshi

Ĝi estas ban-fundoshi, pli malpeza ol la aliaj kun formo de rokushaku fundoshi.

La tempo necesa por meti tian *fundoshi-on* estas ĉirkaŭ 10 sekundoj.

### Kuroneko fundoshi

Ĝi estas ban-fundoshi, pli malpeza ol la aliaj kun formo de rokushaku fundoshi.

La tempo necesa por meti tian *fundoshi-on* estas 10 ĝis 15 sekundoj.

* Fundoshi en la Vikimedia Komunejo (Multrimedaj datumoj)
* Kategorio Fundoshi en la Vikimedia Komunejo (Multrimedaj datumoj)
En fiziko, **energia spektro** estas distribuo de energio inter granda kvanto de partikloj. Por ĉiu donita valoro de energio, ĝi difinas kiel multaj partikloj havas ĉi tiun energion.

La partikloj povas esti atomoj, fotonoj aŭ subatomaj partikloj.

Makroskala ekzemplo de energia spektro estas ondoj en oceano rompiĝantaj je la bordo. Por ĉiu donita sufiĉe granda tempa intervalo povas esti observite ke iuj el la ondoj estas pli grandaj ol la aliaj. Grafikaĵo prezentanta la kvanton de ondoj kontraŭ ilia amplitudo (alto) dum la intervalo liveras la energian spektron de la aro de la ondoj.

En kvantuma mekaniko, la ekvacio de Schrödinger kaj aro de randaj kondiĉoj formas ajgenan problemon. Ebla valoro *E* estas nomata kiel ajgenoenergio. Ne-nula solvaĵo de la onda funkcio estas nomata kiel ajgenoenergia stato aŭ propra stato. La aro de ajgenoj *{Ej}* estas nomata kiel la energia spektro de la partiklo.

Ankaŭ la elektromagneta spektro povas esti prezentita kiel la distribuo de elektromagneta ondo laŭ energio. La interrilato inter la ondolongo *λ*, la frekvenco *ν* kaj la energio de unu kvanto (fotono) *Ef* estas:

*Ef = hν = hc/λ*
kie *c* estas la lumrapideco,

*h* estas konstanto de Planck.
Se energio de la komplika ondo en iu bendo de frekvencoj *ν-Δν/2 ... ν+Δν/2* estas *E*, tiam la kvanto de fotonoj en la bendo estas proksimume *E/Ef* (por sufiĉe malgranda *Δν*).

En ĉi tiu okazo energia spektro estas statistika prezento de la onda energio kiel funkcio de la onda frekvenco, kaj empiria proksimumilo de la spektra funkcio.

Vidu ankaŭ
----------

* Luigi Puccianti
**Kleinzicken,** hungare **Kisciklény** [kiŝciklEnj], kroate **Mali Cikljin** estas ne memstara, malgranda vilaĝeto en Aŭstrio, en federacia lando Burgenlando, en distrikto de Oberwart, en municipo de Großpetersdorf. Klein, kis kaj mali signifas: malgranda.

Kleinzicken en la mapo
Vido de Kleinzicken
Strato en Kleinzicken

Bazaj informoj
--------------

* Areo:  km²
* Alto super marnivelo: m
* Loĝantaro:
* Telefonprefikso:
* Poŝtkodo: 7503
* Aŭtokodo: OW
* 47° 12′ 30″ N 16° 20′ 15″ O﻿ / ﻿47.20833 °N, 16.33750 °O﻿ / 47.20833; 16.33750 (mapo)Koordinatoj: 47° 12′ 30″ N 16° 20′ 15″ O﻿ / ﻿47.20833 °N, 16.33750 °O﻿ / 47.20833; 16.33750 (mapo)

Situo
-----

Kleinzicken situas 15 km-ojn de Oberwart.

Historio
--------

Kroatoj fondis la vilaĝon ĉirkaŭ en 1560, sed la unua skriba mencio aperis nur en 1697 en germana formo *"Kleinzitten"*. En 1910 en Kisciklény vivis 136 homojn, precipe (aŭstroj. Ĝis 1921 la vilaĝo apartenis al Vas, al distrikto de Felsőőr, poste al Aŭstrio, dume inter 1938-1945 al Germanio. En 1971 Kleinzicken aliĝis al Großpetersdorf.

Vidindaĵoj
----------

* romkatolika preĝejo omaĝe al Sankta Anna de 1951
* monumento pri falintoj dum la mondomilitoj de 1953

* Kategorio Kleinzicken en la Vikimedia Komunejo (Multrimedaj datumoj)
Krommarĝena linio

| Kiel legi la taksonomionKiel legi la taksonomion**Apera spica-venti** |
| --- |
|  |
| Apera spica-ventis'*Apera spica-ventis* |
| **Biologia klasado** |
| 

|
|  |
| Domanio: | Eŭkariotoj *Eukaryota* |
| Subdomanio: | verda lineo *Archaeplastida* |
|
| Regno: | Plantoj *Plantae* |
|
|
|
|
|
|
|
|
|
|
|
| Subregno: | Trakeofitoj *Tracheobionta* |
|
|
|
|
|
| Filumo: | Angiospermoj *Magnoliophyta* |
|
|
|
|
|
|
|
|
|
| Klaso: | Unukotiledonoj *Liliopsida* |
| Subklaso: | Komelinedoj *Commelinidae* |
|
|
|
|
|
|
|
|
|
|
|
|
| Ordo: | Poaloj *Poales* |
|
|
|
|
|
|
| Familio: | Poacoj *Poaceae* |
| Subfamilio: | Pooideoj *Pooideae* |
|
| Tribo: | *Poeae* |
| Subtribo: | *Poinae* |
|
| Genro: | *Apera* |
|
|
|
|
|
|
|
|
|
|

 |
| Dunomo |
| ***Apera spica-venti***(L.) P.Beauv. 1812 |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Apera spica-venti  |

 |
| v • d • r |

***Apera spica-venti*** aŭ **ventospika apereo** estas vegetala specio de la subfamilio de Pooideae ; *spica-venti* signifas spiko de la vento.

Priskribo
---------

Grajno de ventospika apereo
*Apera spica-venti* altas 30–150 cm. Ĝi estas senhara. Ĝi havas malebene dentan ligulon. Ĝi havas paniklon kun unuflorajn spiketojn.
Grajno estas kariopso kaj paleoj. Ĝi longas de 10 gis 25 mm X 0,5 mm. La ekstera paleo havas longan ariston. Bazo de la foliingo estas ofte grosa ruĝa.

Biologio
--------

Plantido
Ĝi estas unujara. Ekgermado okazas je la fino de vintro. Ĝi estas trudherbo en kampoj de grenoj precipe de sekaloj.

Disvastiĝo
----------

Temas pri palearktisa specio. Oni trovas ĝin en acidaj aŭ neŭtraj grundoj.

Notoj kaj referencoj
--------------------

1. ↑  Phylogeny of Avenea

Vidu ankaŭ
----------

### Vidu ankaŭ

* Avenula pubescens
* Avena sativa
* Phalaris

### Eksteraj ligiloj

* Tela Botanica[*rompita ligilo*] france
* Flora Web germane
**Imre Facsar** [faĉar], laŭ hungarlingve kutima nomordo **Facsar Imre** estis hungara bestokuracisto, altlerneja instruisto, higienisto.

Imre Facsar naskiĝis la 8-an de decembro 1939 en Budapeŝto, li mortis la 2-an de aprilo 1993 en Budapeŝto.

Biografio
---------

Imre Facsar akiris bestokuracistan diplomon en Veterinara Universitato de Budapeŝto en 1963. Li estis bestokuracisto en veterinara hospitalo de Sárvár (1963-1970), en simila kuracejo en Szombathely (1970-1976) kaj Veszprém (1976-1979). Li instruis en veterinanra altlernejo en Hódmezővásárhely inter 1979 kaj 1989, sed li estis ankaŭ fakultatestro, fine esploristo (1989-1993). Li redaktis koncernan revuon inter 1986-1993.

Elektitaj kontribuoj
--------------------

* *Állategészségügyi ismeretek* (1975)
* *Szaporodásbiológiai ismeretek* (1980)
* *Mikrobiológia és fertőző betegségek* (1981)
* *Állategészségtani gyakorlatok* (1990)

Fontoj
------

* 
* hungarlingva biografio (la koncerna teksto estas legebla pli malsupre) Arkivigite je 2021-01-23 per la retarkivo Wayback Machine

Referencoj
----------

1. ↑

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 714565
 |
**Imre Csatskó** [ĉaĉkO], laŭ hungarlingve kutima nomordo **Csatskó Imre** estis hungara juĝisto, advokato, profesoro, membro korespondanta de Hungara Scienca Akademio (1839). Lia pseŭdonimo estis *Szödi Pál*.

Imre Csatskó  naskiĝis la 5-an de novembro 1804 en Vác. Li mortis la 23-an de februaro 1874 en Budapeŝto.

Biografio
---------

Imre Csatskó frekventis universitaton en Pest (urbo). Li komencis sian juristan karieron en 1823. Li ekinstruis en 1828 em jura akademio, krome li havis diversajn jurajn postenojn. En 1848 post la revolucio li ne plu laboris, nur denove post fiasko de la liberecbatalo en 1849, tiam li ricevis diversajn altajn jurajn postenojn, kiel fidelulo de Habsburgoj. Li ofte okupiĝis pri la mortpuno.

Verkaro (elekto)
----------------

* *Bevezetés a természetjogba és a tiszta általános természeti jog* 1839
* *Büntetőjogi elméletek* (Teorioj en kriminala juro) 1843
* *Büntetőjog elemei* (Elementoj de la kriminala juro) 1850
* *A franczia polgári törvénykezés különösen a birósági szervezet és annak alapelvei* 1867

Fontoj
------

* hungare
*Switchfoot*.
**Kristana roko** estas formo de rok-muziko ludita de bandoj kies membroj estas kristanoj, kiuj ofte fokusas en la vortumado al kristanismo. La grado laŭ kiu tio okazas ege varias inter la diversaj bandoj. Elstara parto de la kristana roko asocias kun la movado nomita "kristana nuntempa muziko", dum aliaj grupoj estas sendependaj. Tiu muzika subĝenro influas ĉefe en Usono, partikulare en la kadro de la diversaj eklezioj kaj ofte en la aktiveco ene de la preĝejoj mem. Diversaj junularaj bandoj formiĝis en la tuta lando kaj ekdisvastiĝis alilande.

Eble la unua dokumentita apero de rok-bando en preĝejo estis de *Mind Garage* en 1967, kies "Electric Liturgy" estis registrita de la diskeldonejo RCA en 1969 en la "studio de Nashville Sound", direktorita de Chet Atkins, kaj publikigita en 1970.

Larry Norman estis populara muzikisto de kristana roko kiu ricevis la opozicion de kristanaj konservemaj sektoroj (partikulare fundamentismaj) kiuj eltenis, ke la rok-muziko estas fundamente kontraŭkristana. Ĉiuokaze unu el liaj kantoj, "Why Should the Devil Have All The Good Music?" (Kial Satano devas havi la plej bonan muzikon), iĝis pionira de la kristana roko. La unua albumo *Randy Stonehill*, estis registrita en 1971, financita de Pat Boone.

* *En tiu ĉi artikolo estas uzita traduko de teksto el la artikolo Rock cristiano en la hispana Vikipedio.*


|  |  |
| --- | --- |
| Bibliotekoj | * PeEnEo: 821928
* LCCN: sh86002540
 |
Ferdinandeum
La **Tirola Landa Muzeo** (germane *Tiroler Landesmuseum*) en Innsbruck estas ankaŭ konata kiel *Ferdinandeum* (nomita laŭ arkiduko Ferdinando) kaj estis fondita en 1823 fare de la societo *Verein Tiroler Landesmuseum Ferdinandeum*.

Ekde 2007 ĝi estis grava sekcio de *Tiroler Landesmuseen-Betriebsgesellschaft*, kiu transprenis la prizorgon. Ankaŭ transdonita al la funkciigadfirmao en la sama tempo estis la *Tirola Muzeo de Populara Arto / Volkskunstmuseum*, la *Kaiserschützen-muzeo*, la *Kortega kirko / Hofkirche* kaj la *Arkivo pri tirola popola kantado /Tiroler Volksliedarchiv*. La firmao estas prizorgita fare de Wolfgang Meighörner, kiu ankaŭ estas la kuratoro de *Ferdinandeum*.

La muzearo konsistas el sep kolektoj, jen:

* Historio de la pratempo tra la romia epoko ĝis la frua Mezepoko
* Arto kaj metioj de romaniko tra gotiko ĝis modernaj tempoj
* Nederlando-kolekto kaj muzikejo per Jakob Stainer-instrumentoj
* Artaĵoj inkluzive de tiuj de Michael Pacher, Lucas Cranach der Ältere, Rembrandt van Rijn, Joseph Anton Koch, Angelica Kauffman, Franz Defregger kaj Albin Egger-Lienz.
* Biblioteko kies ĉefa konsidero estas Tirolo

La konstruaĵkomplekso estis renovigita en 2003 kaj kelkaj partoj estis aldonitaj al ĝi. La natura kaj homa sciencaktiveco de la muzeo estis dokumentita ekde 2008 en la fakgazetserio *Wissenschaftlichen Jahrbuch der Tiroler Landesmuseen*. Ĝi estas posteulo al la pli malnovaj publikaĵoj nomitaj *Zeitschrift des Ferdinandeums für Tirol und Vorarlberg* (1853-1920) kaj *Veröffentlichungen des Museum Ferdinandeum* (1921-2007).

Krome Ferdinandeum eldonas la referenclibron pri dokumentoj nomitan *Tiroler Urkundenbuch* kiu igas la historiajn fontojn de la tirolano Mezepoko alireblaj.

Kuratoroj
---------

* 1960–1985: Erich Egg
* 1985-2005: Gert Ammann
* ekde 2007: Wolfgang Meighörner

Vidu ankaŭ
----------

Arsenalo de Innsbruck

Eksteraj ligiloj
----------------

* Kategorio Tirola Landa Muzeo en la Vikimedia Komunejo (Multrimedaj datumoj)

* Hejmpaĝo


|  |  |
| --- | --- |
| Bibliotekoj | * PeEnEo: 516261
* GND: 1007035-7
* VIAF: 139431033
* NKC: xx0025594
 |
**Fra Carnevale** OD (ĉ. 1420–1425 – 1484) estis itala pentristo de la epoko de Quattrocento, aktiva ĉefe en Urbino.

Li estis citata laŭ nombro de nomoj kiaj **Bartolomeo di Giovanni Corradini**, **Bartolomeo Coradini** kaj **Fra' Carnevale**.

Li naskiĝis en Urbino, kaj eniris en la ordeno de Dominikanoj en 1449 laŭ la nomo de *Fra’ Carnevale* aŭ *Carnovale*. Li estis disĉiplo de la ferara pentristo Antonio Alberti. Farquhar plendas ke li estis la instruisto de Giovanni Santi. Inter 1445-1446, li laboris en la studio de Filippo Lippi en Florenco. Li estis citata de Vasari en sia *Vite* kiel *Carnovale da Urbino*. Li estis ankaŭ arkitekto por la portaloj de San Domenico en Urbino.

"La ideala urbo" de la Renesanco de Fra Carnevale. Oleo kaj tempera pentraĵo (ĉ 1480). Panelo ĉe Walters Art Museum
La pentraĵo konata laŭ la nomo "La ideala urbo" - unu el tri similstilaj pentraĵoj - tre ofte referencita en libroj pri la teorio kaj historio de urba desegno - kaj konservita ĉe la Walters Art Museum en Baltimore, Usono - estas atribuata al Fra Carnevale. Tamen, tiu pentraĵo estis atribuata de aliaj al Francesco di Giorgio Martini, parte pro la pli granda gravo de tiu lasta en la kortego de Urbino kaj ĉar la pentraĵo referencas arkitekturajn temojn al kiuj li aludis, derivite el la ĵus publikigita verko de Leon Battista Alberti.

Notoj
-----

1. ↑  Christoph Luitpold Frommel, *The Architecture of the Italian Renaissance*, London, Thames and Hudson, 2007, p.59

Referencoj
----------

* Biografio en itala.
* Farquhar, Maria.  (1855) Ralph Nicholson Wornum: *Biographical catalogue of the principal Italian painters*. Woodfall & Kinder, Angel Court, Skinner Street, London; Digitized by Googlebooks from Oxford University copy on Jun 27, 2006, p. 28.

Eksteraj ligiloj
----------------

* Kategorio Fra Carnevale en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 514412
* LCCN: n98092134
* VIAF: 6479159248554904870003 37990764, 6479159248554904870003
* ISNI: 0000 0000 8033 2865
* SUDOC: 086078976
* ULAN: 500030373
* RKD: 15460
* NKC: jo2016901924
 |
dekstraStacio Włoszczowa**Fervojlinio Grodzisk Mazowiecki - Zawiercie**, pli bone konata kiel Centra Ĉeflinio Fervoja (en la pola Centralna Magistrala Kolejowa, linio numero 4) estas pola fervoja linio de Zawiercie al Grodzisk Mazowiecki. Longeco de tiu ĉi linio estas 221 km kaj ĝi estis konstruita en jaroj 1971 - 1977. Krom unu haltejo apud urbo Włoszczowa je tiu ĉi linio ne estas aliaj haltejoj kaj tiel tiu ĉi linio ofertas rapidan konekton de Varsovio al Katowice. Tiun ĉi linion uzas interalie internaciaj EuroCity trajnoj de Ostrava en Ĉeĥio al Varsovio, en ennacia transporto ekzemple Express InterCity trajnoj.

Eksteraj ligiloj
----------------

* Fervojlinio Grodzisk Mazowiecki – Zawiercie en Pola Tutlanda Fervoja Bazo - bazakolejowa.pl

Referencoj
----------

1. ↑   Arkivita kopio. Arkivita el la originalo je 2011-10-08. Alirita 2011-06-07.

* Fervojlinio Grodzisk Mazowiecki – Zawiercie en la Vikimedia Komunejo (Multrimedaj datumoj)
* Kategorio Fervojlinio Grodzisk Mazowiecki – Zawiercie en la Vikimedia Komunejo (Multrimedaj datumoj)
Bretona ĉevalo kun jungilaro.
**Tirĉevalo**, **laborĉevalo** aŭ **peza ĉevalo**, estas raso de grandaj ĉevaloj bredataj por esti tirbesto kiu faru fortajn taskojn kiaj plugado kaj aliaj farmolaboroj. Estas nombraj rasoj de ĉevaloj, kun variaj karakteroj, sed ĉiuj kunhavas komunajn trajtojn de forto, pacienco, kaj obeema karaktero kiu faras ilin nemalhaveblaj por generacioj de antaŭindustriaj farmistoj.

Tirĉevaloj kaj raskrucoj estas pluruzaj rasoj uzitaj nuntempe por multaj celoj, kiaj farmado, tirĉevala parado kaj konkurenco, lignoproduktado, distrado kaj aliaj uzoj, krom iama por minado (karbotirado). Ili estas ofte uzataj ankaŭ por raskruciĝo, ĉefe por malpezaj rajdorasoj kiaj pursanguloj, por la celo krei sportĉevaloj. Kvankam plej tirĉevaloj estas uzataj por tirado, ili povas esti rajdataj kaj kelkaj el plej malpèzaj tirrasoj estas kapablaj esti uzataj subsele. Ofte tiaj tirĉevaloj eĉ sportĉevaloj estas kastritaj (eksvirĉevaloj), pro la fakto ke tiame li estas pli facile malsovaĝigataj.

Rasoj
-----

* Tirĉevalo en la Vikimedia Komunejo (Multrimedaj datumoj)
* Kategorio Tirĉevalo en la Vikimedia Komunejo (Multrimedaj datumoj)

* Belga tirĉevalo
* Ĉevaltira veturado
* Perĉerono
* Shire ĉevalo

Eksteraj ligiloj
----------------

* Draft Cross Breeders and Owners Association Arkivigite je 2010-07-03 per la retarkivo Wayback Machine
La **rajto al sana medio** aŭ **la rajto al daŭripova kaj sana medio** estas homa rajto antaŭenigita de organizoj pri homaj rajtoj kaj ekologio por protekti la ekologiajn sistemojn kiuj ebligas homan sanon. La rajto rilatas al aliaj pri-sanaj homaj rajtoj, kiel la homa rajto al akvo kaj higieno, rajto al nutrado kaj rajto al sano. La rajto al sana medio uzas kadron pri homaj rajtoj por protekti ekologian kvaliton malsame ol la jura teorio pri rajtoj de la naturo, kiu provas etendi la rajtojn kreitaj por homoj aŭ aliaj laŭleĝaj estaĵoj al la naturo.

Senarbarigo per hakado kaj bruligado por oleopalmplantejoj en Indonezio.
La rajto kreas registaran devigon reguligi kaj observigi ekologiajn leĝojn, kontroli poluadon kaj garantii justecon kaj protekton al komunumoj kiuj suferis pro ekologiaj problemoj. La rajto al sana medio estas grava por klimataj procesoj (juĝaferoj pri klimata ŝanĝo) kaj aliaj ekologiaj aferoj.

Fabriko de papero kun fumtuboj ellasante polvon kaj sulfitan odoron.
La rajto al sana medio estas ĉe la kerno de la internacia ideo pri homaj rajtoj kaj klimata ŝanĝo. La internaciaj interkonsentoj kiuj subtenas ĉi tiun rajton inkluzivas la Stokholman Deklaracion de 1972, la Rio-de-Ĵanejran Deklaracion de 1992 kaj la nuntempan Tutmondan Pakton por la Medio. Pli ol 150 membroŝtatoj de UN iel leĝe rekonas la rajton. La rajto al sana medio aperas ekzemple en la Afrika Ĉarto de Homaj kaj Popolaj Rajtoj, la Amerika Konvencio pri Homaj Rajtoj kaj la Eskazua Interkonsento. Ĝi ankaŭ aperas en dokumentoj pri specifaj homaj rajtoj, kiel la Internacia Konvencio pri Infanaj Rajtoj.

La Specialaj Raportistoj de UN pri Homaj Rajtoj kaj la Medio, John H. Knox (2012–2018) kaj David R. Boyd (2018–) faris rekomendojn pri kiel formaligi tiujn rajtojn en internaciaj leĝoj. Tio ricevis subtenon de kelkaj komitatoj de UN kaj lokaj juraj asocioj kiel la Novjorka Asocio de Advokatoj en 2020. La efikoj de klimataj ŝanĝoj sur homajn rajtojn estas prezentitaj de OHCHR en verko kun la plej oftaj demandoj pri la temo.

Vidu ankaŭ
----------

* Ekologio
* Homaj rajtoj
* Manĝorajto
* Medio
* Naturo
* Poluo
* Sano

Referencoj
----------

1. 1 2
2. ↑
3. ↑   Arkivita kopio. Arkivita el la originalo je 2021-04-07. Alirita 2021-05-12.
4. 1 2
5. ↑   Arkivita kopio. Arkivita el la originalo je 2021-01-17. Alirita 2021-05-12.
6. ↑
7. ↑  [*rompita ligilo*]
8. ↑
9. ↑   Arkivigite je 2021-02-06 per la retarkivo Wayback Machine
10. ↑
11. ↑
12. ↑

|  |  |
| --- | --- |
| Bibliotekoj | * PeEnEo: 724839
* NKC: ph580767
 |
**Lidia Anna Milka-Wieczorkiewicz** (naskiĝis la 29-an de majo 1956 en Niegoszowice, distrikto Krakova) – pola historiistino kaj diplomato, ambasadoro de Pollando en Tunizio (2016–2022), en la jaroj 2006–2011 ambasadoro en Alĝerio (en 2009–2011 plenrajtigita ankaŭ por Burkino kaj Malio).

Vivo
----

En 1975 finis liceon en Dąbrowa Górnicza. En la jaroj 1975–1977 studis historion ĉe Silezia Universitato en Katowice, de 1977 daŭrigis studojn en Historia Instituto de Varsovia Universitato, finis en 1979. Poste eklaboris en sia altlernejo, en 1988 akiris gradon de doktoro de homa scienco pri historio. Doktoran disertaĵon verkitan sub gvido de Andrzej Bartnicki dediĉis al politiko de Francio koncerne Marokon.

En la scienca laboro okupiĝas precipe pri historio de Proksima Oriento kaj Nord-Afriko, kaj pri franca kolonia politiko. Science staĝis en Francio kaj Maroko. Ŝi plenumis funkcion de sekretario ĉe la Komisiono de Ekstereŭropaj Landoj de Pola Historia Societo. Publikigis en polaj, francaj kaj marokaj sciencaj revuoj.

En 1989 komencis laboron en diplomatia servo de Pola Respubliko. Dum kelkaj jaroj laboris en Rabato, kie plenumis funkcion de la gvidanto de konsula fakultato en rango de 2-a kaj 1-a sekretario. De 1997 estis konsilanto de ministro en la Departamento de Afriko kaj Proksima Oriento ĉe Ministerio de Eksteraj Aferoj. En 1999 ekpostenis kiel konsilanto en ambasadejo en Bejruto (Libano). Dum preskaŭ jaro kaj duono gvidis ĝin kiel aferŝarĝito. Post reveno al Pollando en la jaroj 2004–2006 estis ĝenerala sekretario de Pola Komitato pri Unesko.

Publikaĵoj
----------

* *Droga do niepodległości: polityka Francji wobec Maroka w latach 1944–1953* (Vojo al sendependeco: politiko de Francio kontraŭ Maroko en la jaroj 1944-1953), Wydawnictwa Uniwersytetu Warszawskiego, Varsovio 1993.

Vidu ankaŭ
----------

* Joanna Wronecka
* Zygmunt Smogorzewski

* Kategorio Lidia Milka-Wieczorkiewicz en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 692323
* LCCN: n96010423
* VIAF: 76736509
* ISNI: 0000 0001 1771 3646
* BIBSYS: 90938328
 |
| Kiel legi la taksonomionKiel legi la taksonomion**Rajnvarta kukolkolombo** |
| --- |
|  |
| Reinwardtoena reinwardtii*Reinwardtoena reinwardtii* |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birda klaso *Aves* |
|
|
|
|
|
|
|
|
|
|
|
|
|
| Ordo: | Kolomboformaj *Columbiformes* |
|
|
|
|
|
|
| Familio: | Kolombedoj *Columbidae* |
|
|
|
|
|
| Genro: | *Reinwardtoena* |
|
|
|
|
|
|
|
|
| Specio: | ***Reinwardtoena reinwardti***(Temminck, 1824) |
|

 |
|
|
|
|
| Konserva statuso |
| {{{220px}}}**Konserva statuso: Malplej zorgiga** |
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Rajnvarta kukolkolombo  |

 |
| v • d • r |

La **Rajnvarta kukolkolombo** (*Reinwardtoena reinwardti*) estas specio de birdoj de la familio Kolombedoj kaj genro *Reinwardtoena*, kies komponantoj estas konataj kiel kukolkolomboj, pro siaj longaj vostoj. Tiu specio estas trovebla en la Molukoj kaj Nov-Gvineo.

Tiu kukolkolombo faras sian neston en rokogorĝoj proksime de akvofaloj, kaj ties alvokoj estas du-parta ŭok-vu, aŭdebla super la sonoj de la falanta akvo. Dum movado la birdo saltetas supren kaj suben surloke, stabile en la unua silabo (ŭok), saltante supren en la pli alta ekstera silabo (vu). Tio estas respegulita en la danco de la Kaluli drumistoj de Papuo-Nov-Gvineo.

La latinlingvaj nomoj kaj de genro kaj de la specio estas omaĝoj al la germana natursciencisto Caspar Georg Carl Reinwardt. 


|  |  |
| --- | --- |
| Bibliotekoj | * PeEnEo: 715666
 |
**Nikola Enĉev Velikov**, pseŭdonomo *Kerenski* (naskiĝis la 13-an de januaro 1900 en vilaĝo Popina, mortis en 1937) estis grava Bulgaria anarkiisto, kiu ankaŭ luktis en kolumno de Durruti.

Lia patro estas instruisto. En Popino li finis bazlernejan edukadon kaj komencis la mezlernejan. En 1916 lia familio transloĝiĝis en Varna, kie li studis en loka gimnazio sed eventuale oni elpelis lin pro partopreno ne marksista rondeto. Do, li devis daŭrigi lernadon en gimnazio de Kjustendil, kie li konatiĝis kun anarkiema instruisto Radivoj Karanov kaj pro lia influo iĝis anarkiisto. Li estis en kontakto kun multaj gravaj bulgaraj anarkiistoj kiel Petr Maznev-Daskala, Manol Vasev, Georgi Ŝejtanov, Vasil Ikonomov, Vasil Popov-Geroja, Tinko Simov k. aliaj. 

En majo de 1922 pro organizo de protestoj Nikola Velikov devis iĝi kontraŭleĝa. En decembro de 1922 li partoprenis en anarkiista grupo en Dolna Orjaĥovica, poste loĝis en Gabrovo, Ruse, Jambol ktp. Post revolucio de 9-a de junio en 1923 li aliĝis al anarkiista ĉelo de Kilifarevo, kun kiu li aktivis ĝis septembro, kiam li venis al Pleven. Laŭ kelkaj informoj li partoprenis en Septembra ribelo. 

Pos malvenko de la ribelo li elmigris unue an Jugoslavion, kaj en 1926 en Francion. Dum la Hispana revolucio aliĝis al kolumno de Durruti, kaj luktis en ĝi ĝis jaro 1937, kiam li estis mortita dum batalo ĉe Ilerdo.
**Verkista laborkomunumo *Helikon*** (**Helikoni írói munkaközösség**) estis libera laborkomunumo de hungaraj verkistoj kaj poetoj de Transilvanio, Rumanio, kies forumo inter 1926 kaj 1944 ĉiujare renkontiĝis unufoje en Brâncoveneşti laŭ la invito individua de János Kemény. Okaze de la unua kunsido en julio 1926 oni debatis la situacion de la transilvania hungara literaturo kaj decidis la fondon de la verkista laborkomunumo sub nomo *Helikon*.

Helikonanoj
-----------

Je la fondo János Kemény sendis invitilon al 28 verkistoj, sed lastfoje en aŭtuno 1944 55 verkistoj konsideris sin helikonanoj. La fondintanoj estis: Lajos Áprily, Miklós Bánffy, Oszkár Bárd, János Bartalis, Mária Berde, Károly Endre, Irén Gulácsy, Domokos Gyallay, Sándor Hunyady, Sándor Kacsó, Imre Kádár, János Kemény, Károly Kós, Dezső Kovács, Aladár Kuncz, Ernő Ligeti, Sándor Makkai, Károly Molter, Dániel Nagy, József Nyírő, Lajos Olosz, Sándor Reményik, Domokos Sipos (pro malsano li ne povis partopreni), Mária Szabó Szentmihályiné, Jenő Szentimrei, István Szombati-Szabó, Géza Tabéry, Áron Tamási, László Tompa.
Poste fariĝis helikonanoj la jenaj: István Asztalos, Ferenc Balázs, Károly Császár, Jenő Dsida, Zoltán Finta, László Gagyi, Andor Járosi, Zoltán Jékely, Benő Karácsony, Jenő Kiss, László Kovács, Imre Lakatos, László Makkai, Rodion Markovits, Albert Maksay, Pál Moldován, Iván Ormos, Károly Pakots, László Szabédi, György Szántó, Ferenc Szemlér, László Szenczei, Sándor Tavaszy, Emil Vásárhelyi Z. Zsigmond Vita kaj Albert Wass.

Laboro
------

La verkistoj invititaj por kelkaj tagoj estis la gastoj de János Kemény en lia kastelo kaj debatis la aktualajn problemojn de la literaturo kaj kultura vivo hungara en Transilvanio. Pri la debatoj kaj decidoj oni redaktis protokolon kaj sendis maŝinskribitan kopion de ĝi al ĉiuj partoprenintoj.
Ĝis 1939 la laborkomunumo ĉiusomere renkontiĝis, sed post la komenco de la Dua mondmilito nur unufoje, en 1942. Dum la milito la helikonanoj (memkompreneble ne ĉiuj) renkontiĝis en la loĝejo de János Kemény, en la iama *Múzeum utca 6* (Strato Muzeo) en Kluĵo. Pri tiuj renkontoj kaj pri tiu de 1933 ne restis skribitaj protokoloj.

Revuo kaj eldonejo
------------------

La revuo de la laborkomunumo estis Erdélyi Helikon kaj la verkoj de la verkistoj estis plejparte eldonitaj de Erdélyi Szépmíves Céh.

Bibliografio
------------

* Ildikó Marosi: *A Helikon és az Erdélyi Szépmíves Céh levelesládája*. 1924-1944. I-II.
* Marosi Ildikó: *Kis\Helikon\Könyv Versailles-i repkény*. Pallas-Akadémia Könyvkiadó, 2004.

Fontoj
------

* Romániai magyar irodalmi lexikon

Eksteraj ligiloj
----------------

* Fotoj pri helikonanoj.
* Enciklopedio de rumania hungara literaturo.
**Foxwolde** (Drente: Fokswol) estas domaro en la municipo Noordenveld, en la nederlanda provinco Drento Nederlando.

Ĝi situas ĵus nordoriente de Roden kaj sudokcidento de Roderwolde. Ĝi havas propran poŝtkodon kaj foje estas nomata vilaĝ(et)o, malgraŭ la fakto ke ĝi ne havas veran kernon. Oriente de Foxwolde situas la naturrezervejo De Kleibosch.

La unua skriba referenco al Foxwolde estas ĉarto el 1313, en kiu ĝi estas referita kiel Fokeswolde. En 1382 la nomo Fockeswolde estas uzata kaj en 1548 Foxwolde. La origino de la nomo povus esti "la arbaro de Fokke (aŭ Fokko)", sed ankaŭ "la vulpa arbaro" (fokes , foks , = vulpo). La sufikso -wolde indikas riveran arbaran vegetaĵaron.

Foxwolde situas sur sablokresto en torfareo kiu estis reprenita en la Mezepoko. Origine, la bienoj en kaj ĉirkaŭ la vilaĝeto estis miksitaj bienoj, sed post la Dua Mondmilito, ŝanĝo okazis al grandskalaj brutbienoj, kiu rezultigis la detruon de multaj arbarkovritaj bankoj.

En 1840 vivis tie 122 loĝantoj dividitaj en 22 domoj. En 2021, 160 homoj vivis tie. Adresado ankaŭ inkluzivas la orientan parton de la loĝejo ĉe la Rodervaart (inkluzive de parto de ene de la areo de Roden) kaj kelkajn domojn en Sannebur.
**Fragan** estis princo de Kornvalo (angle: *Prince Fracan of Cerniv*), kiu vivis en la 5-a jarcento kaj elmigris al Bretonujo.

Elmigranto el Kornvalo
----------------------

La haveneto Brahec en la golfeto de Yffiniac, Bretonujo
Li elmigris el Britujo pro invado de Saksoj aŭ epidemio de pesto.
Laŭ la historiisto Gildas, la ramistoj psalmis la parolojn de la profeto David el la Biblio: *Al la buĉejo vi liveris nin, Sinjoro, kiel ŝafidoj! Vi disigis nin inter la naciojn.*

En 465 li albordiĝis ĉe la norda marbordo de Bretonujo, ĉe la enfluejo de la rivereto 'Russe de Breha' en la haveneto Brahec, en la golfeto de Yffiniac.

La monaĥo Gurdestin rakontas, ke iu *"vir illustris"* (latine, fama viro) albordiĝis ĉe la haveno de Brahec (*"delatus in portum qui Brahecus dicitur"*). Tiu vorto *Brahecus* estis tradukita laŭ malsamaj manieroj. Tiel nuntempe oni ne plu scias, ĉu temas pri la insulo Bréhat, la vilaĝeto Brehec en Plouha, aŭ la haveneto de *Brahec* apud la rivereto *Russe de Breha* en Langueux.

Tamen Lobineau  skribas, ke post sia albordiĝo al Brehat, li serĉis pli taŭgan lokon por ekloĝi, kaj elektis lokon apud la rivero Gouët, kiu poste iĝis *Ploufragan* (legu sube).

Lia familio
-----------

Akompanis lin lia edzino Gwenn, kaj liaj du infanoj, Gwethenoc kaj Jacut, kiuj estis ĝemeloj. Post ilia enlokiĝo en Armoriko, naskiĝis Gŭenoleo, kaj kelkajn jarojn poste, Klervi.

La *plou* Fragan
----------------

Lia familio kaj multaj servistoj piediris internen en la landon, kaj haltis je 4 kilometroj en la arbaro. Tie ili komencis konstrui lignajn domojn. Ili ekkultivis la grundon, kaj malsovaĝigis ĉevalojn. La bienaro iĝis la ĝermo de la nuna urbo Ploufragan.

Laŭ Joel Cornette  "plou" estis la unua aro de samnacianoj, ekloĝanta en Bretonujo, plej ofte sub la estrado de sanktulo aŭ fama persono. En Kimrujo kaj Kornvalo, el kie elmigris la plejmultaj sanktuloj, tiu vorto signifis 'paroĥo'.

Renkontiĝo kun Rigualo
----------------------

La golfeto de Sankta Briego
Alvenis tamen aliaj elmigrintoj el Britujo al la golfeto de la nuna Sankta Briego en Bretonujo, kiel 
Rigualo en 460 kaj Briego en 485. Rigualo iĝis tre fama princo en tiu regiono, de la rivero Gouët ĝis la rivero Gouessant. Eble li iĝis la unua reĝo de Dumnonia de Bretonujo.

Iun tagon Rigualo kaj Fragan decidis organizi rajdkonkurson. Granda homamaso alvenis sur la strandon inter Cesson kaj Hillion por ĉeesti la spektaklon.

La plej sperta rajdanto nomiĝis Maël aŭ Maglus, el la teamo de Fragan. Li rapide preterdistancis la aliajn. Guethenoc, Jacut, Gŭenoleo kaj Klervi aplaŭdis, kaj ankaŭ Gwenn lia edzino. Sed kiam li preskaŭ atingis la celon, la ĉevalo disvojis, kaj frapiĝis kontraŭ rokego. La rajdanto estis forĵetita kaj restis senanime. Gŭenoleo alvenis ĉe la korpo de Mael. Li eldiris preĝojn, kaj Mael resurektis. Ĉu ankaŭ la ĉevalo? La legendo ne diras. Sed Arthur de la Borderie parolas pri la "unua rajdkonkurso en Bretonujo".

Referencoj
----------

1. ↑  *Liber querulus de excidio Britanniae*
2. ↑  "La vie des Saints de Bretagne" Dom Gui-Alexis Lobineau
3. ↑  *Histoire de la Bretagne et des Bretons Ed.Seuil 2005*
**Ulver** (norveglingve "lupoj") estas unu el plej neordinaraj muziktaĉmentoj sur nigra fono de nuntempo. Stilistiko de iliaj albumoj balancas kvazaŭ pendolo - ĉiu sekva9komence de la dua) malsimilas la antaŭan, oni ne povas antaŭvidi kion demonstros la norveganoj sekvafoje. Konstanta el ilia kreado estas nur lirikeco bazita sur skandinava folkloro. Ne vane la kritikistoj kaj eĉ ili mem nomas sian muzikon trolsk-metall (folk-metal'), distanciiante de blek-stilo - kvankam sonas ili ofte ĝuste tiel, sed estas ili privata opinio. Mondo de ilij kantoj - estas la mondo, loĝata de fortaj kaj fieraj homoj - batalantoj, ravaj kaj raciplenaj Elfoj, laboremaj mastraj de subtera regno - koboldoj kaj de aliaj estaĵoj el norvegaj legendoj.
Ili senĉese estas serĉantaj novan sonoron, eksperementas kun muzik-koloroj.
Per la grupoj, kiel Ulver, evoluas la muziko.

La grupo konsistas el vokalisto, klavisto kaj aŭtoro de la tuta lirikaĵo Garman (Kris R), gitaristo H. Joergensen (Hevard), tamburisto E.Lancelot (AiwarikaR), ritm-gitaristo Aismala, bas-gitaristo Skoll.
Jam en 93 ili kreis demo-diskon "Vargant", kiu estis ne blinda kopiado de fremdaj ekzemploj, sed originala verko.
Ekenteresita de la grupo "Head Not Faund"-kompani' faris kun ili kontrakton, kaj eldonis MCD/MLP "Berlag".
Klara vokalo bonege koincidas kun Blek-stila, abundo de akustikaj gitaroj kun altagordita distordo, ĉarmaj melodioj de piano kaj flutoj kun senbrida tamburado. Tio aldonas al la relizo neripeteblan dignoplene-agresivan sonoron.
Lirika esenco de "Berlag" (de la norvega - "prenitaj sur monton") - ĝi estas fabelo pri jnulinoj kaptitaj de koboldoj kaj devigitaj loĝi en subteraj palacoj.
Postjare estis eldonita la albumo "Kveldssanger" (de la norvega - "krepuskaj kantoj")
Dum ĝia aŭskulto estas nekredebla, ke sonas sama Ulver.
Akustik-gitaro, piano, fluto kaj violonĉelo - sole uzataj ĉifoje instrumentoj.
Neniu blek-vokalo, neniu distordo. Nur serena trankvila voĉo de Garm, rakontanta, kiel antaŭe pri fora pasinteco, pri mornaj fortoj el norvega folkloro.

La tria kreaĵo - "Nattens Madrigal - Aate Hymne Til Ulven I Manden" ("Noktaj madrigaloj - ok gimnoj al la lupo en la homo)estis eldonita de firmao Century Media. denove La Lupoj ŝokas per sia nova muzik-traktado. Aliena rapideco - "nek sekundo por repiro", densa sonoro, ardega screaming. Kaj tamen ankaŭ tio estas Ulver. Concepto traktanta pri likantropio.

Piednotoj
---------

1. 1 2 3 4 5
2. ↑
3. ↑
4. ↑

Eksteraj ligiloj
----------------

* Kategorio Ulver en la Vikimedia Komunejo (Multrimedaj datumoj)

* Estas uzitaj materialoj de Fan-klubo Ulver


|  |  |
| --- | --- |
| Bibliotekoj | * PeEnEo: 95038
* GND: 10316097-8
* LCCN: no2011049485
* VIAF: 143866433
* ISNI: 0000 0001 0668 6072
* SUDOC: 158365682
* BNF: 162363367
* MBA: 7d209631-ccb8-4a87-8516-64abe4c22dba
* BIBSYS: 67667
* NKC: xx0159678
 |
En komputebleca teorio kalkulebla aro nomiĝas **komputebla**, **rekursia** aŭ **decidebla**, se ekzistas algoritmo, kies plenumado finiĝas post finia nombro da paŝoj per decido, ĉu donita ero apartenas al tiu aro aŭ ne.

Difino
------

Subaro *S* de la naturaj nombroj estas nomita kiel **komputebla** se ekzistas tuteca komputebla funkcio

{\displaystyle f:S\to \mathbb {N} }
kun

{\displaystyle f(x)=\left\{{\begin{matrix}0&{\mbox{se}}\ x\in S\\\neq 0&{\mbox{se}}\ x\notin S\end{matrix}}\right.}
En aliaj vortoj la aro *S* estas komputebla se kaj nur se la nadla funkcio {\displaystyle 1\_{S}} estas komputebla.

Ekzemploj
---------

* Malplena aro
* Aro de naturaj nombroj
* Ĉiu finia subaro de aro de naturaj nombroj
* Aro de primoj
* Rekursia lingvo estas komputebla aro en aro de ĉiuj eblaj vortoj super la alfabeto de la formala lingvo.

Propraĵoj
---------

Se *A* estas komputebla aro do la komplemento de *A* estas komputebla aro.
Se *A* kaj *B* estas komputeblaj aroj do *A* ∩ *B*, *A* ∪ *B* kaj *A* × *B* estas komputeblaj aroj. Aro *A* estas komputebla aro se kaj nur se *A* kaj la komplemento de *A* estas rekursie numereblaj aroj. La rezulto de komputebla aro sub tuteca komputebla funkcio estas komputebla aro.

Vidu ankaŭ
----------

* Rekursie numerebla aro
* Rekursia funkcio
|  |
| --- |
| Moskovskij Dom Knigi (Moskvo)Moskovskij Dom Knigi (Moskvo)DEC |
| Situo de la ĉefa vendejo en Moskvo (Novij Arbat) Koordinatoj: 55° 45′ 11″ N 37° 35′ 43″ O﻿ / ﻿55.753014 °N, 37.595279 °O﻿ / 55.753014; 37.595279 (mapo) |

**Moskovskij Dom Knigi** ("Moskva Domo de libroj", ruse *Московский Дом Книги*) estas reto el 38 (en 2014) grandaj librovendejoj en Moskvo. La ĉefa vendejo estas ĉe la strato Novij Arbat (adreso: Novij Arbat, domo 8) proksime al metrostacio Arbatskaja; ĝi estas la plej granda librovendejo en Moskvo.

Historio
--------

"Moskva domo de libroj ĉe Novij Arbat" estis malfermita la 25-an de septembro 1967. La vendejo okupis areon 5032 kv.m, el ili 3600 kv.m. de vendhaloj; ĝi fariĝis la plej granda librovendejo en Sovetunio kaj unu el la plej grandaj en Eŭropo.

En 1998 estis fondita unuiĝinta organizaĵo "Moskovskij Dom Knigi", en kiu unuiĝis multaj librovendejoj en diversaj lokoj en Moskvo.

Vendejoj
--------

Krom la ĉefa vendejo, ekzistas kelkaj vendejoj de speciala literaturo kaj multaj lokaj vendejoj.

| Vendejo | Adreso |
| --- | --- |
| Vendejo ĉe Novij Arbat | Strato Novij Arbat, domo 8 |
| Domo de pedagogiaj libroj | Strato Bolŝaja Dmitrovka, domo 7/5, konstruaĵo 1 |
| Domo de teknikaj libroj | Lenin-avenuo, domo 40 |
| Domo de eksterlandaj libroj | Strato Kuzneckij Most, domo 18/7 |
| aliaj | plena listo ruslingve |

Krome, eblas mendi librojn en interreta vendejo.

Referencoj
----------

1. 1 2  Pri la entrepreno (ruse)

Vidu ankaŭ
----------

* Moskva (librovendejo)
* Biblio-Globus

Eksteraj ligiloj
----------------

* Oficiala retejo (ruse)
**Kadiri** (telugue **కదిరి**) estas urbego, municipo en suda Barato, en subŝtato Andra-Pradeŝo, en distrikto Sri Sathya Sai.

Stacidomo de Kadiri

Demografio
----------

Laŭ la censo en 2011 Kadiri havis populacion de 110 512, laŭ alia fonto nur 89 429. La legopovo estas preskaŭ 71%.

Geografio
---------

Kadiri etendiĝas en montaro en alteco de 504 metrojn de la marnivelo. Distrikta sidejo Puttaparthi troviĝas 44, Dharmavaram (Sri Sathya Sai) 59, Tadipatri 65, Madanapalle 73, Hindupur 79, Kadapa (urbo) 81, Proddatur 82, Ĉitradurga 191, subŝtata ĉefurbo Amaravatio 364, Mumbajo 785, Kolkato 1428, tutlanda ĉefurbo Delhio 1617 kilometrojn (aere) .

Historio
--------

Dum dominado de britoj la areo apartenis administre al Kadapa, depost 1910 al Anantapuramu. Kadiri akiris municipan (3-agradan) rajton en 1964, 2-agradan en 1999. La distrikto Sri Sathya Sai estis formita en 2022.

Ekonomio
--------

Ĉe Kadiri la agrikulturo estas malriĉa pro la nesufiĉa pluvokanto kaj manko de riveroj. Eĉ problemas la trinkakvo. Oni ekspluatas la subteran akvon, sed baldaŭ la subtera akvonivelo malaltiĝis. La urbego estas konata pro ĝiaj jasmenoj kaj safranaj floroj, ili estas vendataj en la subŝtato. Aliaj kultivaĵoj estas tabakoj, kotonoj, arakidoj, sunfloroj, mustardoj kaj sukerkanoj.

Edukado
-------

En Kadiri agrikultura instituto funkcias. La instrua lingvo estas la telugua, pli malofte la urdua.

Lingvoj
-------

La telugua estas la oficiala kaj vaste parolata lingvo.

Religio
-------

Templo ĉe Kadiri
Preskaŭ 54% de la populacio estas hinduoj, proksimume 44% estas islamanoj.

Klimato
-------

Kadiri situas en semi-arida klimato kun influo de musonoj. La meza jara pluvo estas ĉirkaŭ 600 mm. La averaĝa jara temperaturo estas 34 °C.

Trafiko
-------

Kadiri situas laŭ fervoja linio inter Dharmavaram-Ĉittur konstruita en 1891. Al a urbego 5 vojoj kuras. La plej proksima flughaveno estas ĉe Puttaparthi.

Vidindaĵoj
----------

* pluraj preĝejoj
* ĉiujare festivalo

Fontoj
------

* WikiTrans
La **hipotiroidismo** estas malsano, ĉe kiu okazas, ke la tiroido estas nesufiĉe aŭ ne aktiva. La kialo estas pleje la malesto de jodo. Se ĝi ekigas en la malgranda infaneco, oni nomas ĝin kretenismo. Se ĝi komencas pli malfrue, oni nomas ĝin *miksodemio*.

En iuj regionoj la akvo estas malriĉa en jodo. En tiuj regionoj la hipotiroidismo estis karaktera. Oni nomas tiun *endemia kretenismo*. La kretenismo okazas intelektan malkapablon, la miksodemio intelektan lacecon. Ambaŭ havas ankaŭ korpajn simptomojn.

Korpaj simptomoj
----------------

Kropo
La plej pli karaktera estas la kropo, kiu dikigas kaj antaŭstampas kolon. La kropo estas la pligrandigita tireoido mem, sed ĝi ne povas sekrecii sufiĉe. Ĝi povas esti tiu granda, ke ĝi premas traĥeon, kaj malhelpas spiradon. La aliaj korpaj simptomoj estas la seka haŭto, la fragmentado de hararo, la malrapideco de intestoj, kaj la ne sufiĉa funkcionado de la generaj organoj.

Intelektaj simptomoj
--------------------

En la malgranda infaneco la hipotiroidismo ofte okazigas intelektan malkapablon, kiu povas esti tre severa. Oni povas ĝin parte sanigi per hormonoj de tiroido, kiujn oni devas doni regule.

La miksodemio ne malgrandigas la intelekton, sed ĝi faras ĝin lacigema kaj pigra. Aliaj simptomoj estas la ŝanĝigado de la mieno, la seka kaj akveca haŭto, kaj la malrapida movado. Ili sanigas per hormonoj de tiroido, kiujn ili devas uzi regule.

Historio
--------

Malsana infano
En iuj regionoj la hipotiroidismo estis karaktera. Oni nomas tiun *endemia kretenismo*. Ĝi igis malpli ofta post la enkondukado de jodigita salo.

En la historia Hungario estis tiuj regionoj Žitný ostrov, iuj partoj de Mátra kaj Börzsöny, kaj Szepes. Aliaj tiuj regionoj estis ebenaĵo de Karelio kaj alta montaro de Svislando.

Multaj homoj konsideris la kretenojn kiel bestojn, sed ilia familio kristanigis ilin kun la penso, ke ili estas ankaŭ homoj. Do ili estis nomitaj kristanoj, kaj el tiu igis la vorto kreteno.

James Copland skribis tiel pri la kretenoj:

La frunto inklinas malantaŭen, estas malvasta kaj plata, la muskoloj molaj kaj nefiksita, la haŭto faltita kaj malpure flava. La lango estas ŝveligita, la mundo larĝa, ĉiam malfermigita kaj salivas. La mandiblo antaŭsaltas, la okuloj estas ruĝaj, malgrandaj, oprotudaj, ili larmas, kaj ofte strabas. La kretenoj ofte estas ankaŭ surdmutuloj. La brakoj kaj gamboj estas mallarĝaj kaj kurbaj.

* Kategorio Hipotiroidismo en la Vikimedia Komunejo (Multrimedaj datumoj)